
   Ирена Величкова






Директор на ДГ,, Приказен свят“- с.Церово
Заповед №2/15.09.26г.
                                                                                                                         СО:
ПРАВИЛНИК

ЗА ОРГАНИЗИРАНЕ НА ДЕЙНОСТТА 

НА ДГ,,Приказен свят“-
                                   с.Церово

Издаден на основание 
 ЗАКОН за предучилищното и училищното образование , НАРЕДБА № 5 от 03.06.2016 г. за предучилищното образование ППЗНП,Наредба №4 на МОМН, Наредба № 15/22.07.2019г
Наредба №3 за здравните изисквания, Наредбата за определяне и администриране за местните

 такси и цени на услуги,НАРЕДБА № 8 от 11.08.2016 г. за информацията и документите

за системата на предучилищното и училищното образование
Учебна

2026 / 2027год.

В този правилник се уреждат:

условията за приемане на децата,

правата и задълженията на родителите,

организацията на възпитателната работа,

медицинското обслужване в ДГ
    Настоящият Правилник урежда въпросите относно организацията, устройството, функциите и управлението на детското заведение. Разработен е на основание Закона за предучилищното и училищното образование НАРЕДБА № 5 от 03.06.2016 г. за предучилищното образование, Наредба № 15/22.07.2019г, Кодекса на труда, Конвенция за правата на децата.
ОСНОВНАТА ЦЕЛ на настоящия Правилник урежда организацията на труда, разширяване ролята, правата и задълженията на всеки член от колектива по отношение на качеството и ефективността на отглеждането и възпитанието на децата.
Глава първа

ОБЩИ ПОЛОЖЕНИЯ
С Правилника се конкретизират: условията за приемане и отписване на децата; правата, отговорностите  и задълженията на родителите; организацията на възпитателната работа; медицинското обслужване, храненето, образователно-възпитателна работа; функциите и работата на Педагогическия съвет, материално-дидактическата база на детската градина.
1. Този правилник е съобразен с основните документи, както и с тенденциите в развитието на образованието за: осигуряване на емоционално благополучие и пълноценно изживяване на детството, за гарантиране правата и свободите на детето, неговата сигурност, достойнство и уважение, възпитаването в дух на мир и толерантност, приобщаването му към българските традиции и национални ценности, осигуряване на здравословен начин на живот, духовно, физическо, нравствено и социално развитие на всяко дете.

2. Правилника урежда правата на децата, като им дава право на равен достъп до детската градина.

3. В детската градина не се допускат ограничения или привилегии основани на раса, народност, пол, етнически или социален произход.

4. Посочените изисквания в Правилника са в синхрон с нормативната уредба, насоките на МОН  за организирането на работата в детското заведение, опита и традициите на ДГ ,,Приказен свят“ с. Церово
5. ДГ ,,Приказен свят“- с. Церово е подготвителна институция в системата на народната просвета за деца от 2 годишна възраст до постъпването им в първи клас.

6. ДГ,, Приказен свят“- с. Церово извършва педагогическа дейност съобразно държавните образователни изисквания.

7. Обучението в ДГ,, Приказен свят“-с. Церово се провежда на книжовен български език.
       8.Заведението се представлява пред външни лица единствено от Директора.

       9.Орган за управление в,, ДГ Приказен свят“- с. Церово е Директора.

       10.Заповедите на Директора и решенията на Педагогическия съвет на ДГ са задължителни за изпълнение.

ОРГАНИЗАЦИЯ И РЪКОВОДСТВО

 Кандидатстване, приемане и отписване на деца. Такси.
 Предучилищното образование се организира в учебни години.

 Учебната година в предучилищното образование започва на 15септември и е с продължителност 12 месеца. В случай че 15 септември е почивен ден, тя започва на първия следващ работен ден.

 Учебната година включва учебно и неучебно време.

 Неучебното време  е времето без педагогически ситуации  както и времето извън учебните дни в периода през ваканциите 
 В учебното време се организират както основни, така и допълнителни форми на педагогическо взаимодействие, а в неучебното време без педагогически ситуации - само допълнителни форми.
 Учебното време през учебната година е в периода от 15 септември до 31 май на следващата календарна година.

 Учебното време се организира в учебни седмици и в учебни дни.
 Учебната седмица е с продължителност пет учебни дни и съвпада с работната седмица. Учебният ден включва основните и допълнителните форми на педагогическо взаимодействие, както и време за почивка и самостоятелни дейности по избор на детето.

 Неучебното време е без основни форми на педагогическо взаимодействие и е в периода от 1 юни до 14 септември.

 Предучилищното образование се осъществява при целодневна, полудневна, почасова или самостоятелна организация.

 Целодневната и полудневната организация се осъществява в отделни групи в съответствие с чл. 9, 
 Целодневната организация осигурява възпитание,социализация, обучение и отглеждане на децата в рамките на 12 астрономически часа на ден през учебната година.

 Началният час на сутрешния прием и крайният час за изпращане на децата за деня се определят с Правилника за дейността на детската градина.
 В целодневната организация през учебното време се редуват основни и допълнителни, а в неучебното време - само допълнителни форми на педагогическо взаимодействие, като се осигуряват и:

-Условия и време за игра, почивка, включително следобеден сън;

- Условия и време за хранене - сутрешна закуска,  задължителна подкрепителна закуска в 10 часа , обяд ,следобедна закуска
- Дейности по избор на детето.

- Учителите в групата определят редуването на формите на

педагогическо взаимодействие и организират деня на детето в

предучилищното образование.

- При целодневна организация за една група в детската градина

задължително се назначават най-малко двама учители, които работят

съвместно в групата поне един час дневно.

- При целодневна организация за една група в детската градина

задължително се назначава  помощник-възпитател
 При заявено желание на родителите и срещу заплащане Детската градина  може да осигури условия на територията си за организиране на педагогически дейности, които не са дейност на детската градина .
 Дейностите по ал. 1 се извършват извън времето за провеждане на основните форми на педагогическо взаимодействие и се организират при спазване на действащото законодателство.

 Дейностите по ал. 1 се организират за децата, които посещават Детската градина .

 Видът на организацията на всяка група в детската градина  се определя от директора на детската градина в съответствие с желанието на родителите след съгласуване с финансиращия орган.

Форми на педагогическо взаимодействие

 1. Постъпването на децата в детската градина става пожелание и избор  на родителите /настойниците/.
 2 Родителите подават молба за приемане до директора.
 3. Заявлението съдържа: данни с имената на детето, ЕГН, настойника, адрес, телефон, имейл, адрес за връзка.
 4. Списъците на приетите деца се обявяват на видно място в детската градина до1.06 заследващата година.
 5. Родителите на приетите деца потвърждават желанието си за посещение на детска градина в обявените срокове, след обявяване на списъците. Не потвърдилите в определения срок отпадат и на тяхно място се приемат следващите по реда на класирането
 6. Документите, които родителите задължително представят, когато детето е прието са следните, съобразно промени в наредбата от 01.09.25г.
1. Имунизационен паспорт.

2. Отрицателен резултат от изследване –микробиология и паразитология
3. Лична здравно-профилактична карта, попълнена от личния лекар и медицински картон.

5. Ксерокопие от акта за раждане.


6. Изследвания за кръв и урина до 3г.
7. Здравните му документи се одобряват от медицинската сестра на детската градина
8. В детската градина не се приемат деца след боледуване без заключение на личния лекар, че детето може да посещава детско заведение.

9. Децата се приемат лично от  медицинската сестра, помощник-възпитател или учител
10. Децата се отписват от детска градина в следните случаи:
· По желание на родителите;
· При постъпване в първи клас.
11. За престоя на децата в ДГ родителите не заплащат ежемесечна такса,  което се определя от Общинския съвет, в съответствие със Закона за местните данъци и такси, Наредбата за определяне и администриране на местни такси и цени на услугата
                     12. Родителите имат право да подават заявление за отсъствия по домашни причини - 15 дни, но не повече от 10 дни последователни
 Ежедневен прием, хранене. Детски отдих и туризъм

 Детската градина работи от 6.00 ч. до 18.00 ч.Децата се приемат от мед. лице, учител и пом.възпитател и се издават от учител или пом. възпитател.
 Децата се приемат сутрин до 8.00 ч. 

 След 8.00 ч. градината се затваря, за да се осигури безопасността на децата и сградата. На родителите, на които се налага да водят децата си след 8.00 ч., това се разрешава след предварителна уговорка с учителката или директора или обаждане до 8,00. 
 Децата се водят на градина без скъпи накити, бижута, дрехи и лични играчки. Учителките не носят отговорност за липсата или повреждането им.

 Новоприетите деца в детска градина могат да бъдат взимани на обяд по преценка на родителите и учителите, с оглед безболезнената им адаптация, след съгласуване с директора.
 Децата се приемат лично от  медицинската сестра или помощник-възпитател, като сутрин задължително се изчаква прегледа от медицинската сестра. Дете, на което са открити паразити, обриви, температура, хрема, кашлица се връща от детското заведение. Подновяването на посещението в детската градина става само с бележка от личния лекар.

 Децата в детската градина се хранят три пъти дневно и подкрепителна закуска в 10,15 часа.
· Сутрешна закуска;
· Обяд; 

· Следобедна закуска.
 Храната се подготвя според изискванията за рационалното хранене. Менюто се изработва от комисия в състав: медицинска сестра, домакин, готвач и се утвърждава от директора. То се предоставя на вниманието на родителите на входа на детската градина за цялата седмица. Менюто е задължително за изпълнение. Подмяна се допуска само след съгласуване с директора.

 Продуктите се получават ежедневно от склада  с комисия: готвач, домакин, медицинска сестра и дежурен учител. Отговорност за количеството, качеството и влагането на продуктите носи готвачът. Контролът за качеството на храната се осъществява от директора  или дежурния учител.
 Требвателният лист се изработва от домакина.
 Раздаването на храната става според записаната в заповедната книга бройка за храна, в която са нанесени броя на децата за деня, до 8,30 ч.

Готвачът разпределя всичката налична храна, като оставя само порциите на помощния персонал.
 Право на безплатна храна на основание Наредба №6/17.05.2003 г. имат помощник - възпитателите, готвача,  домакина, огняра. Домакинът следи ежедневно кои и колко лица имат право на храна и каква да е тя.

 По време на хранене се ползват без спестяване необходимите съдове и прибори, като според възрастта на децата се включват постепенно вилицата и ножа. С поведението си учителката, и помощник възпитателя са пример за подражание. Те следят децата да се хранят без да изхвърлят храната си. Според възрастта се спазват и изискванията за самообслужване.

 Закуската на закъсняло дете се пази до 9.00 часа.
 По желание и със съгласието на родителите за децата от детската градина се организират екскурзии и лагери.

 При организирането им стриктно се спазват разпоредбите на Наредбата за организиране на детския отдих и туризъм.
 При организирането на екскурзия или лагер задължително се взима разрешение от Началника на РУО на МОН и Директора на Дирекция „Образование” , уведомява се и Кмета на общината.
ОТГОВОРНОСТ ПРАВА И ЗАДЪЛЖЕНИЯ НА УЧИТЕЛИТЕ

Учителят в детската градина организира и провежда възпитанието и обучението на децата. 

 Учителските длъжности са: 

1.  учител";

2. старши учител";

3. "главен учител";

 
Учителят има следните задължения: Основни функции и отговорности на педагогическия специалист, съгласно Закона за предучилищното и училищното образование и Наредба №15 от 22.07.2019г.
1. Планира, организира и провежда образователния процес, базиран върху придобиване на ключови компетентности от  децата и учениците.

2. Прилага ефективни образователни методи и подходи съобразно индивидуалните потребности на децата .

3. Участва в провеждането на вътрешноинституционалната квалификация на образователната институция.

4. Организира и провежда образователния процес, ефективно използва  дигитални технологии.

5. Оценява напредъка на децата  за придобиване на ключови компетентности.

6. Създава и поддържа стимулираща и подкрепяща образователна среда и позитивна дисциплина, които насърчават развитието на децата, конструктивно общуване и сътрудничество както между учител и деца, между самите деца, така и между родител и учител.

7. Анализира образователните резултати и формираните компетентности на децата, насърчава постиженията и оказва необходимата подкрепа или съдействие за пълноценното им интегриране в образователната и социалната среда, съобразно специфичните им потребности.

8. Оказва обща и допълнителна подкрепа за личностно развитие на  децата за пълноценно включване в образователната и социалната среда.

9. Информира директора на образователната институция  за допуснати отсъствия и възникнало проблемно поведение, с цел набелязване на мерки за преодоляване.

10. Сътрудничи и взаимодейства с участниците в образователния процес и всички заинтересовани страни.

11. Провежда консултации с  родители.

12. Участва в провеждането на олимпиади, конкурси, състезания и други извънкласни форми и дейности.

13. Участва в кампании, популяризиращи дейността и постиженията на институцията.

14. Участва в професионална мобилност и професионални общности.

15. Разработва и изпълнява стратегически документи, свързани с дейността на институцията.

16. Опазва живота и здравето на децата, включително и по време на организираните допълнителни дейности или занимания по интереси.

17. Води и съхранява задължителните документи, свързани с неговата дейност, при спазване на нормативните изисквания и дадени разпореждания на ниво образователна институция.

18. Създава институционална култура, ориентирана към толерантност, сътрудничество и взаимопомощ.

19. Провежда или участва в изследователска дейност в областта на предучилищното  образование.

20. Участва в организиране и координиране на дейности по разработване на проекти и взима участие в изпълнението им.

21. Участва в оценяването и избор на подходящи познавателни книжки или учебни комплекти по различните образователни направления, отчитайки спецификата на групата.

22. Участва в дейности на ниво образователна институция, свързани с обхващането и задържането в образователната система на деца в задължителна предучилищна  възраст. При разпореждане участва в екип/и за обхват, за което получава допълнително възнаграждение, ако това е предвидено във вътрешните правила за работната заплата и/или колективен трудов договор.
23. Познава същността, проявленията и последиците от насилието и тормоза и участва в реализирането на институционлната политика по превенция и противодействие на училищния тормоз. Участва в идентифицирането и провеждането на дейности с децата, насочени към превенция на насилието и преодоляване на проблемното поведение, съобразно сферата си на компетентност.

24. Познава функциите и компетентностите на органите по закрила на детето и изпълнява задълженията си към социалната система, регламентирани в чл. 7, ал. 1 и ал. 2 от Закона за закрила на детето. В случай, че му стане известно, че дете се нуждае от закрила, е длъжен незабавно да уведоми дирекция „Социално подпомагане“, Държавната агенция за закрила на детето или Министерството на вътрешните работи. Същото задължение има и ако това му е станало известно във връзка с упражняваната от него професия или дейност, дори и ако то е обвързано с професионална тайна. При идентифициране на случаи на насилие и тормоз на деца/ученици в образователната институция незабавно уведомява директора на ДГ.

25. При ползването и обработката на лични данни на децата спазва принципите за законосъобразност и добросъвестност и прилага изискванията на Закона за защита на личните данни.

26. При изпълнение на служебните си задължения спазва определените в eтичен кодекс на работещите с деца стандарти за етично поведение, както и приетите морални правила и норми в eтичен кодекс на институционалната общност. Не допуска поведение, което може да урони престижа на образователната институция.

27. Изпълнява и други задължения, възложени от директора/зам.-директорите в детската градина и произтичащи от спецификата на длъжността и вида на институцията.

28. Подава своевременна, коректна и точна информация, свързана с неговата дейност, на ръководния екип на детската градина и/или до други институции.

29.  Опазва поверената му материално-техническа база.

30. Участва в дейността на Педагогическия съвет.

Съгласно Закона за предучилищното и училищното образование педагогическият специалист има следните права:
1.  Да бъдат зачитани правата и достойнството му.

2. Да определя методите и средствата за провеждане на образователния процес съобразно принципите и целите, определени в Закона за предучилищното и училищното образование.

3. Да участва във формирането на политиките за развитие на училището.

4. Да получава професионална подкрепа в процеса на изпълнение на служебните си задължения.

5. Да повишава квалификацията си.

6. Да бъде поощряван и награждаван.

Педагогическият специалист има следните задължения:
1. Да осъществява обучение и възпитание на децата в съответствие с държавните образователни стандарти.

2. Да опазва живота и здравето на децата по време на образователния процес и на други дейности, организирани от институцията.

3. Да зачита правата и достойнството на децата и другите участници в предучилищното и училищното образование и да сътрудничи и партнира със заинтересованите страни.

4. Да поддържа и повишава квалификацията си съобразно политиките за организационно развитие на детската и специфичните потребности на децата, с които работи с цел подобряване качеството на образованието им.

5.  Да повишава качеството на предоставяните образователни услуги.

6.  Да не уронва престижа на институцията.

7. Да уведомява своевременно директора, когато се налага да отсъства от работа, за осигуряване на заместник

8.. да не ползва мобилен телефон по време на час;

9.. да не пуши, да не внася и да не употребява алкохол в  детската градина, както и извън тях 

10. да се явява на работа с облекло и във вид, които съответстват на положението му на учител и на добрите нрави;

11. да не внася в, детската градина оръжие, както и други предмети, които са източник на повишена опасност.

               Професионално портфолио на педагогическия специалист

               1.Всеки педагогически специалист отразява в професионално си портфолио постигнатите  компетентности в съответствие с професионалния профил за заеманата длъжност. 

               2.   Професионалното портфолио се актуализира в началото на всяка учебна година, като се

           посочва и периодът, за който се отнасят приложените копия на документи и други материали.

               3.   Професионалното портфолио е на хартиен носител или в електронен формат.

      Изисквания за заемане на длъжността. Необходими компетентности:

Длъжностите на педагогическите специалисти се заемат от лица, придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност, съгласно т. 3 на Раздел 2 от Наредба № 15 от 22.07.2019г. за статута и професионалното развитие на учителите, директорите и другите педагогически специалисти.

                Повишаване на квалификацията на учителите          

         Съгласно изискванията и условията на  Раздел IV на Наредба № 15/22.07.2019г.

       Условия за кариерно развитие  

Съгласно Раздел V на Закона за предучилищното и училищното образование и Раздел VІІ на Наредба № 15 от 22.07.2019 г. за статута и професионалното развитие на учителите, директорите и другите педагогически специалисти.

       Атестиране на дейността на педагогическите специалисти

Съгласно изискванията и условията на  Раздел VIII на Наредба № 15/22.07.2019
Директорът на детската градина, съгласувано с педагогическия съвет определя и допълнителни конкретните изисквания към учителя.
            Правилникът за дейността на  детската градина може да предвиди и други права и задължения на учителите, доколкото те не противоречат на правилника за прилагане на закона за народната просвета.
 Отговорност, права и задължения на родителите.
Родителите имат следните права:

- периодично да получават информация за развитието на децата им в образователно-възпитателния процес, за спазването на  дисциплина, уменията им за общуване с децата и учителите и интегрирането им в детската среда;

- да се срещат с  учителите в определеното приемно време или в друго удобно за двете страни време;

- да участват в родителските срещи;

 -да изразяват мнение и да правят предложения за развитие на детската градина.

 -да присъстват и при желание от тяхна страна да бъдат изслушани, когато се решават въпроси, които засягат права и интереси на детето.

- да участват в  настоятелство, когато такова е създадено или в избраните по групи родителски активи

- да бъдат консултирани по въпроси, свързани с възпитанието на децата от специалист, за което детската  градина им оказва необходимото съдействие.

 Родителите имат следните задължения:

-. да осигуряват посещаемостта на детето в детската градина

- да се запознаят  с учебната програма и с правилника за дейността на детската градина при записване на детето.

-Да спазват определените срокове за заплащане на месечната такса , когато има такава
- редовно да се осведомяват за  развитието на детето в образователно-възпитателния процес, за уменията му за общуване с децата и учителите и интегрирането му в среда;

- да се явяват в детската градина, когато важни причини налагат това и бъдат поканени от учителя или директора.

- Родителите водят децата си в детската градина здрави, чисти и спретнати, с отлична хигиена, в удобно за обличане и събличане облекло.

 Внасянето на лекарства /сироп за кашлица, витамини, капки за уши и очи/ е забранено. 
              Родителите осигуряват достатъчно резервни дрехи за преобличане в надписана торбичка, вътрешни удобни пантофи, найлон против подмокряне на леглото /за малките/. Пижамата и пантофите се взимат от родителите в края на седмицата за изпиране и в понеделник се носят отново.

              В началото на всяка учебна година родителите актуализират телефоните си за връзка и адреса на местоживеене. Ако детето се прибира от непълнолетен член на семейството или друг извън него, родителите са длъжни да попълнят декларация, с която упълномощават лицето, което ще взема детето от детска градина.

             Родителите на децата с алергична хрема или кашлица представят в детската градина, на медицинската сестра или на учителките, бележка от личния лекар. В нея трябва да бъде написана точната диагноза.

             Родителите задължително се запознават с условията, при които се отглеждат и възпитават децата им, правят предложения и участват в подобряване на базата и условията за живот, в подготовката и провеждането на празници и развлечения.

             Родителите задължително се запознават с Правилника  и се подписват
             Родителите имат право да подпомагат финансово и материално детската градина чрез дарения, спонсорства или труд, да съдействат за обогатяване и поддържане на базата, за подобряване условията и разнообразяване живота на децата.
           За нормалната учебна дейност на всяко дете родителите осигуряват необходимия минимум учебни пособия - цветни моливи, лепила, фулмастери, водни бои, пластелини, блокчета, тетрадки, подходящи книжки и дидактични материали, които се съгласуват на първата родителска среща с учителите и Директора.

           Закупените материали, пособия и играчки се описват и списъка им се съгласува с Директора.
           Ежемесечно в градината за децата се осигуряват и организират различни театрални постановки, билетите за които се заплащат от родителите.
             При честване на рождени дни и празници родителите могат да внасят подаръци за децата, които им се раздават  когато си тръгват
 Здравни мерки и действия при заболяване на дете:
В случай че дете прояви признаци на заболяване (напр. повишена температура, кашлица, повръщане и др.) по време на престоя си в детската градина, родителите/настойниците ще бъдат незабавно уведомени и са длъжни да осигурят вземането на детето в най-кратък възможен срок, с оглед опазване здравето на детето и ограничаване на риска от заразяване на останалите деца и персонала.

При неизпълнение на родителските задължения:
В случай че родител/настойник не осигури своевременно вземане на детето при заболяване или друг спешен случай, и/или подобно поведение се повтаря, детската градина си запазва правото да уведоми компетентните органи, включително дирекция „Социално подпомагане“, съгласно чл. 7 от Закона за закрила на детето.

 Родителите са длъжни:

· да спазват Правилника за организиране на дейността.
· да спазват хигиенните изисквания;

· да не нарушават дневния режим на децата; 
· да поддържат етични взаимоотношения и добър тон на общуване с децата, персонала и помежду си.

 Родителите нямат право да влизат в саморазправа с персонала, със своите и с другите деца, както и да си служат с грубости.
 Всички тревоги, проблеми, предложения и други, родителите предоставят устно или писмено на учителките или на Директора. Ръководството на детското заведение е длъжно да вземе своевременно отношение по постъпилите жалби и да разреши проблемите  по най-бързия начин, в полза на децата.

 Родителите са първи помощници на учителите в осигуряване условията и възпитанието на децата и полагат грижи за децата си в съответствие с изискванията на Семейния кодекс и Хартата за защита правата на детето.

 Родителите оказват помощ на ДГ при хигиенизиране, залесяване, поддържане и обогатяване на материалната база,

 Родителите участват в избора и в работата на родителските комитети и настоятелство. 

 Ръководство. Педагогически съвет.
 Директорът, като орган на управление на детската градина:
1. организира, контролира и отговаря за цялостната дейност;

2. спазва и прилага държавните образователни изисквания;

3. осигурява безопасни условия за възпитание, обучение и труд;

4. представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия;

5.съставя бюджет и отговаря за законосъобразното, целесъобразно и икономично разпореждане с бюджетните средства.

7. сключва и прекратява трудови договори с учителите, служителите и работниците в  детската градина по реда на Кодекса на труда;

8. обявява свободните места в бюрата по труда и в регионалните инспекторати по образованието в 3-дневен срок от овакантяването им - за държавните и общинските детски градини, училища;

9. награждава и наказва служители в съответствие с Кодекса на труда, Закона за народната просвета и с този правилник;

10. организира приемането на деца и обучението и възпитанието им в съответствие с държавните образователни изисквания;

11. съдейства на компетентните органи за установяване на нарушения по чл. 47 и 48 от Закона за народната просвета;

12. контролира и отговаря за правилното водене и съхраняване на задължителната документация и съхранява учебната документация;

13. осигурява условия за здравно-профилактична дейност в детската градина 
14. изготвя длъжностно разписание на персонала и утвърждава поименно разписание на длъжностите и работните заплати;

15. изготвя и утвърждава длъжностното разписание.

16.Директорът на детската градина е председател на педагогическия съвет и осигурява изпълнение на решенията му.

17.Административните актове на  директора на  детската  градина се отменят - от кмета на общината.
 Педагогическият съвет е специализиран орган за разглеждане, обсъждане и решаване на основни педагогически въпроси, здравеопазването и организацията на ДГс. Церово. Педагогическият съвет обединява усилията на учители и медицински персонал за целите на възпитанието, отглеждането и опазването на здравето и живота на децата.

 Педагогическият съвет на ДГ има право да решава самостоятелно основните въпроси на възпитателната работа в съответствие с нормативните документи и специфичните условия на работа.

 Педагогическия съвет:
· приема Правилника за вътрешен ред;
· приема Правилника за безопасни и здравословни условия на възпитание, обучение и труд;
· приема Правилник за организиране на дейността на детското заведение;
· определя организацията на педагогическия процес и дневния режим; 
· определя реда за приемане на децата, принципа за сформирането на групите; 
· определя Програмата, по която ще работи детската градина; 
· приема годишния план и план за контролната дейност на Директора
· обсъжда и взема решения по резултатите от възпитанието и обучението на децата;
· обсъжда и взема решения по анализа на здравословното състояние и физическата дееспособност на децата;
· обсъжда въпроси от бита, храненето, организацията на квалификацията на персонала и други.
 Присъствието на заседанията на педагогическия съвет за учители е задължително. Отсъствия се допускат само с разрешение на Директора и по медицински причини.

 Решенията на педагогическия съвет се вземат с обикновено мнозинство. На всяко заседание се води протокол. Дневният ред се обявява 3 дни предварително.

 Заседанията на педагогическия съвет се провеждат в дирекцията.

 


Образователно-възпитателна работа

 Възпитателната работа е дело на педагогическия и помощен персонал. Животът на децата се организира съобразно възрастовите им особености и индивидуални потребности, като се осигурява необходимото време за игра, занимания, хранене и сън.

 Възпитателната работа в детското заведение се извършва от учителките в групите по програми, утвърдени от МОН и с решение на Педагогическия съвет.
 Учителите прилагат насоките и указанията за възпитателна работа, дадени от МОН.
 Учителите работят с децата по одобрен от Педагогическия съвет дневен режим, който е съобразен с Програмата за възпитателна работа, с потребностите, нервно-психическото развитие на децата и седмичното разпределение на дейностите.

 Учителите сами преценяват и подбират организираните занимания и учебни форми, съдържанието, средствата и подходите. Те съблюдават по време на престоя на децата в детската градина да не им се поставят непосилни задачи, да не се оказва насилие от когото и да било върху тях; да се зачита индивидуалността им и личното предпочитание там, където имат право на избор, с децата да се разговаря на правилен български език.

 Учителите са гарант за сигурността и спокойствието на децата.

 Учителите поощряват и насърчават децата към активност и творчество, формират увереност и самочувствие у всяко дете.

 Опазването на здравето и живота на децата е първостепенно задължение на детските учителки по всяко време от пребиваването им в детското заведение.

 За възпитателната работа учителите-те се подготвят ежедневно от 13.00 до 15.00 ч. с необходимите материали и обстановка за следващия ден.

 Възпитателната работа се планира от учителите в началото на учебната година в годишно разпределение, което се утвърждава от директора. През учебната година се планира  седмично разпределение.

 Учителите осигуряват реализацията на Държавните образователни стандарти.

 Учителите поддържат и осигуряват естествена обстановка в групата с оглед реализацията на планираната работа и комфорта на децата, като я разнообразяват съобразно празници, сезони, игри и потребностите на децата.

 Учителите подреждат мебели и кътове, като осигуряват свободен достъп на децата, движение и ползването на всички играчки и пособия, без ограничения.

 Учителите организират храненето на децата, като са неотлъчно до тях и работят за формирането на културни навици. За всички забелязани особености информират директора. Подхождат индивидуално, отговорно и добронамерено.

 Учителите изработват и редовно обновяват табло със съобщения за родителите.

 Учителите поддържат ежедневни контакти с родителите, обменят информация относно детето, уведомяват за всички особености в здравословното състояние, предават съобщения и изисквания на детското заведение.

 Учителите оказват помощ на децата при хранене, събличане, обличане и ползване на тоалетна, миене, когато пом.възпитателя го няма в групата и други.

 Учителките осъществяват непрекъснат надзор на децата.
 
При инцидент или травма с дете учителките незабавно предоставят детето на медицинската сестра за оказване на първа помощ и веднага осведомяват Директора и родителите.

 Учителките приемат и предават децата чисти и спретнати.
 Учителите приемат любезно детето и благоприятстват раздялата му с родителите.

 Забранено е оставянето на децата сами, самостоятелното придвижване на деца по коридори, стълбища и помещения извън занималните без придружител.

 Забранено е предаването на децата на непознати хора, освен с изричното писмено разрешение на родителя, дадено лично на учителките.

 Забранено е нарушаването на дневния режим на децата.

 Облеклото на децата се коригира от учителите, съобразно температурата на въздуха в занималнята и на открито, както и в съответствие с общия закалителен режим.

 Не се допуска намокряне на децата, а при случай детето се преоблича и дрехите се подсушават.

 Учителките ръководят цялостната работа в групата, направляват дейността на помощник-възпитателя и поставят съответни изисквания.

 Учителките от 1-ва смяна нямат право да напускат работното си място преди идването на 2-рата смяна. При отсъствие на учителката от 2-ра смяна учителката от 1-ва смяна поема работата в групата през първия ден или изчаква организацията от Директора или неговия официален заместник.
 В края на своята смяна учителките са длъжни да подредят кътовете по интереси; да предадат занималнята в изрядност; да уведомят колежката си за броя на децата, за възникнали проблеми и съобщения.

 След 2-ра смяна  учителите напускат детското заведение, като оставят занималните в изрядност, затварят врати, прозорци, чешми и изключват всички електрически уреди.

 Размяната на смени и взаимни замествания се съгласуват единствено с Директора.

Учителят подбира безопасни места за разходки и туризъм с децата. По време на тези разходки децата задължително се придружават и от пом. възпитател. На децата се поставят отразителни жилетки.. За виновно неизпълнение на професионалните си задължения, за нарушаване на трудовата дисциплина и разпоредбите на този правилник,учителите и възпитателите носят дисциплинарна отговотност и се наказват съгласно КТ.

Учителят редовно попълва електронния дневника , съобразно изискванията. 
 Предучилищното образование полага основите за учене през

целия живот, като осигурява физическото, познавателното, езиковото,

духовно-нравственото, социалното, емоционалното и творческото развитие

на децата, вземайки предвид значението на играта в процеса на

педагогическото взаимодействие.

 Предучилищното образование създава условия за:
1. цялостно развитие на детската личност;

2. придобиване на съвкупност от компетентности - знания, умения и

отношения, необходими за успешното преминаване на детето към

училищното образование.

(2) Компетентностите по ал. 1, т. 2 са дефинирани като очаквани

резултати от възпитанието, обучението и социализацията на децата за всяка

възрастова група по образователни направления:

1. Български език и литература (приложение № 1);

2. Математика (приложение № 2);

3. Околен свят (приложение № 3);

4. Изобразително изкуство (приложение № 4);

5. Музика (приложение № 5);

6. Конструиране и технологии (приложение № 6);

7. Физическа култура (приложение № 7).

 Процесът на предучилищното образование е подчинен на

прилагането на програмна система като част от стратегията за развитието на

детската градина, съответно на училището, която се приема с решение на

педагогическия съвет.

 Програмната система е цялостна концепция за развитието на детето с

подходи и форми на педагогическо взаимодействие, подчинени на обща цел.

 Програмната система трябва да отговаря на следните изисквания:

1. да създава условия за придобиването на компетентностите по всяко от

образователните направления по чл. 28, ал. 2;

2. да отчита спецификата на детската градина или училището и на

групите;

3. да съответства на интересите, възможностите и възрастовите

характеристики на децата.

 В програмната система се включват:

1. подходи и форми на педагогическо взаимодействие;

2. разпределение на формите на педагогическо взаимодействие;

3. тематично разпределение за всяка възрастова група;

4. механизъм на взаимодействие между участниците в предучилищното

образование.

 Тематичното разпределение по чл. 29, ал. 4, т. 3 осигурява ритмичното и балансираното разпределяне на съдържанието по образователните направления по чл. 28, ал. 2 и включва темите за постигане на отделни компетентности като очаквани резултати от обучението, както и методите и формите за проследяване на постиженията на децата.
Тематично разпределение се разработва, като се отчитат интересите на децата и спецификата на образователната среда.

 Държавните, общинските и частните детски градини, съответно училища, може да прилагат иновативни и авторски програмни системи.

 Чрез иновативните и авторските програмни системи в педагогически ситуации се придобиват и допълнителни компетентности, включително и извън образователните направления по чл. 28, ал. 2.

 Допълнителните компетентности по ал. 2 се определят в програмната система по образователни направления и възрастови групи.

 За постигането на компетентностите по чл. 28, ал. 2, както и за постигането на допълнителни компетентности не се допуска задаването на домашна работа и работа с познавателните книжки вкъщи.

Проследяване на резултатите от предучилищното образование

 Проследяването на постиженията на детето се осъществява от учителите на съответната група в началото и в края на учебното време по чл. 12, ал. 1 по образователните направления.

 Проследяването на постиженията на децата за всяка възрастова група се определя от учителите в съответствие с методите и формите по чл.30, ал. 1 и отразява съответствието с очакваните резултати по чл. 28, ал. 2.

 Резултатите от проследяването на постиженията на детето се вписват в дневника на групата.

 След изпълнение на дейностите по ал. 1 учителите информират родителите за индивидуалните постижения на детето.

 В хода на предучилищното образование постиженията на детето се отразяват в детско портфолио.

 Съдържанието на портфолиото се определя с Правилника за дейността на детската градина или на училището. В края на предучилищното образование с цел осигуряване на продължаващо взаимодействие между родителите и образователните институции портфолиото им се предава.

 В 14-дневен срок преди края на учебното време по чл. 12, ал. 1 учителят на съответната подготвителна група установява готовността на детето за училище.

 Готовността на детето за училище отчита физическото, познавателното, езиковото, социалното и емоционалното му развитие.

 Детската градина, съответно училището, издава удостоверение за задължително предучилищно образование за децата от подготвителните възрастови групи в края на предучилищното образование.

 Удостоверението за задължително предучилищно образование се издава в срок до 31 май на съответната учебна година.

 Удостоверението по ал. 1 описва готовността на детето за постъпване в първи клас и в съответствие с очакваните резултати по чл. 28, ал. 2.

 В удостоверението може да се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие.

 Когато здравословното състояние на детето не позволява постъпване в първи клас и в удостоверението по ал. 1 са направени препоръки за включването му в допълнителна подкрепа за личностно развитие, началото на училищното образование за това дете може да се отложи с една учебна година при условия и по ред, определени в държавния образователен стандарт за приобщаващо образование.
СЪТРУДНИЧЕСТВО И ВЗАИМОДЕЙСТВИЕ МЕЖДУ УЧАСТНИЦИТЕ В

ПРЕДУЧИЛИЩНОТО ОБРАЗОВАНИЕ

 Предучилищното образование като процес на възпитание, социализация и обучение на децата се осъществява при взаимодействие и сътрудничество с родителите.

 Родителите са участници и партньори в предучилищното образование заедно с децата, учителите, директорите и другите педагогически специалисти.

 Сътрудничеството и взаимодействието между учителите, директорите и другите педагогически специалисти и родителите създават условия за постигане на целите по чл. 5 от Закона за предучилищното и училищното образование, както и за формиране на положително отношение към детската градина и училището и мотивация за учене.

 Сътрудничеството и взаимодействието между родителите и детската градина, съответно училището, се осъществяват при условия и по ред, определени с Правилника за дейността на детската градина или училището, чрез:

1. индивидуални срещи в удобно за двете страни време;

2. родителски срещи;

3. присъствие и участие на родителите в процеса на предучилищното

образование;

4. други форми за комуникация.

 Формите на сътрудничество по чл. 39, т. 3 се определят съвместно от директорите, учителите, другите педагогически специалисти.
 Медицинско обслужване и здравеопазване

 Медицинското обслужване на ДГ с. Церово се осъществява от медицинска сестра, чиито работодател е Кмета на община Своге. Контролът върху дейността и се осъществява от Директора на ДГ  и от органите на ХЕИ
 Медицинска сестра:

- Отговаря за приема на децата и съхраняването на резултатите от изследванията регламентирани от ХЕИ при постъпване 

· осъществяват системно наблюдение на физическото и нервно-психическото състояние на децата;

· при нужда придружават детето до поликлиниката или друго болнично заведение;

· контролират и оценяват физическата им дееспособност, съвместно с учителките

· контролират изпълнението на санитарно-хигиенните изисквания и обучават помощния персонал как се извършват те;

· води личните досиета на децата, събира извинителните бележки от личния лекар когато децата са отсъствали повече от 10 дена и следи кога е нужно някое дете да прави нови изследвания.Взема проби от децата, извършва измервания.
· ежедневно провежда филтър;
· вземат мерки за избягване на травми, отравяния, изгаряния;
· при заразно заболяване изолират карантинираните групи и деца и не допускат сливане;

· оборудват спешни шкафове с медикаменти за оказване на неотложна медицинска помощ, които са на разположение от 6.00 до 18.00 ч., на които тя е пряк отговорник.
 Материална база на детската градина.
  Детската градина разполага с материално техническа база, осигуряваща условия за отглеждане, възпитание и обучение на децата.
 МТБ се подържа и обновява, чрез средства от бюджета, спонсорства и дарения.

 Директорът осъществява контрол върху начина на съхранение и експлоатация на повереното на работниците имущество и МТБ.

 Работниците и служителите отговарят имуществено за поверената им МТБ.

             Инвентарът се завежда под N : в инвентарната книга.
 Инвентарът се зачислява на работници служители и учители в детското заведение 

            Детското заведение работи целогодишно на  5-дневна работна седмица. 

Работно време на служителите: 

 Учителите работят на две смени: 

                              7,00 – 13,00 ч. 

                            12,00 -  18,00 ч. 

Помощник възпитател  се редуват:

                                         1ден    - от 6,00ч. до 14,00ч.- на 8 часа



     2 ден      от 10,00ч.до 18,00ч. на 8 часа

Готвач–- –от 8,00часа до 12,00часа
Домакин  –изпълнява  длъжността домакин и пом.възпитател-- от 6,00часа до 14,00часа
Пом. възпитател / с ангажимент пране ,сушене, гладене/- 
1ден    - от 6,00ч. до 14,00ч.- на 8 часа

2 ден      от 10,00ч.до 18,00ч. на 8 часа

Огняр работно време 8 часа, като изпълнява и длъжността поддръжка
          Учителките първа смяна имат право на почивка от 15 мин. от 10.15 – 10.30ч. , а втора смяна от 14,45 до 15,00ч.
          По време на почивката отговорност за децата носят пом.възпитателите. 

          Помощния персонал има право на 15 мин. почивка 1 смяна от 9,45 до 10,00ч , 2 смяна  от 14.00 до 14.15ч. 

        По време на следобедния сън пом. възпитателя от втора смяна, седи и отговаря за децата.
 Работодателят се задължава да спазва официалните празници на Република България.  

             Работник, който изповядва вероизповедание, различно от православното, е длъжен да съобщи своевременно това на работодателя, за да може да ползва като почивни дните, определени за празници, според своето вероизповедание.   

 С настоящия правилник се определя размерът на платения годишен отпуск от   работни дни, който се полага за съответната календарна година.  

             Ползването на платения годишен отпуск се извършва въз основа на писмена молба на работника, адресирана до работодателя, и след получаване на неговото писмено разрешение, оформено като заповед за предоставяне на платен годишен отпуск.  

           В случай че важни производствени причини налагат това, работодателят може да отложи ползването на отпуска по чл. 20, ал. 1 от правилника. В тази хипотеза работникът задължително и наведнъж ползва половината от размера на платения годишен отпуск за съответната календарна година.  

           Директора изготвя график за ползване на платения годишен отпуск от работещите в съответното подразделение за текущата календарна година.  

 Работниците в   Д Г с. Церово имат право на отпуск, което право могат да упражнят в съответствие с разпоредбите на Глава VIII от Кодекса на 

труда и подзаконовите нормативни актове по неговото прилагане.  

ГОТВАЧ

Функции и задължения:
 Готвачът ръководи, организира и координира производствената дейност на кухнята при детското заведение.
1. Спазва утвърдената технология при производството на готварска продукция, рецептурите за състава, количеството и качеството на влаганите продукти.
2. Разработва съвместно с мед. сестра и домакина меню,   като се съобразява с наличните продукти и изискванията за рационално хранене на децата. 

3. Отговаря за количествените и качествените показатели на готварската    продукция на заведението, контролира приемането на необходимите хранителни  продукти по време, асортимент, количество и качество от домакина
4. Организира оптималното съхраняване на хранителните продукти, отговаря за ефективното използване на суровините,отговаря спазването   на установените в рецептурите разходни норми, отговаря  за навременното приготвяне на гот. продукция в предвидения асортимент и количество.
5. Отговаря за   правилното   съхраняване   на   готварската продукция, за хранителните свойства, грамажа и температурата на предлаганите ястия.
7.
Отговаря за санитарно-хигиенното състояние на помещенията и машините

8.Заделя и съхранява проби от приготвената храна в съответния хладилник 48ч.
ПОМОЩНИК-ВЪЗПИТАТЕЛ

 Длъжностни задължения 

 Пом. възпитателите осигуряват необходимите санитарно-хигиенни условия за правилното развитие и възпитание на децата; съвместно с учителя отговарят за здравете на децата.
1.Извършват редовно и качествено почистване на занималните, спалните, кабинетите, коридорите, фоайетата, сервизните помещения и др./ подове, врати, стени, прозорци/, дворните места, 

2. Правят ежедневна дезинфекция, оправят леглата след сън изтупват чаршафите – всяка втора смяна, одеалата, възглавниците и дюшеците – един път месечно.
3.   Съхраняват и отчитат зачисленото им имущество.
4.  Приемат храната от кухнята сервират я на децата, измиват и стерилизират приборите след хранене, привеждат в ред занималнята и след замърсяване я измиват.
    5.  Активно   помагат   на   учителя   при   организацията   на педагогическия процес с децата. Съдействат за изграждане на здравно-хигиенни, културни и трудови умения и навици при игри, занимания, разходки, развлечения и сън.

6.  Разговарят с децата спокойно на български език, учат ги да си помагат и уважават възрастните..
7. Компетентно и тактично разрешават възникнали спорове между децата,
8.Участват в събличането и обличането им, събуването и обуването на обувки и пантофи.
         9.Спазват  реда  и  начина  на  почистване   и  дезинфекция, начина  на употреба   на   препарати   и   битова  техника, осигурявайки безопасни и здравословни условия за децата
ДОМАКИН

 ОСНОВНИ ДЛЪЖНОСТНИ ЗАДЪЛЖЕНИЯ

Домакинът получава хранителните продукти от доставчиците като следи за качеството и документите които трябва да ги придружават .Съхранява различните продукти в различни хладилници според изискванията.Изписва и дава на готвача продуктите за деня в присъствието на комисия в състав: готвач и дежурен учител. Отговаря за хигиената в склада.Води всички документи които се изискват от Агенцията за храните и програмата.Събира и изчислява таксите на децата според наредбата на общинския съвет.
1. Организира снабдяването, съхраняването и отпускането на стоки и материали, инвентар, обзавеждане, работни облекла и кан¬целарски принадлежности.
2. Води картотека на постъпилите материали, инвен¬тар, обзавеждане, работно облекло, канцеларски материали, както и на длъжностните лица, на които са предадени за ползване.
3. Изучава нуждите от закупуване на материали, при¬ема и оформя поръчки и организира закупуването им.
4. Отчита месечно разхода на материали, които не са дълготрайни материални активи.
5. Контролира качеството на доставените материал¬ни ценности, организира товаро-разтоварните и преносните рабо¬ти и оформя съпровождащата документация.
6. Прави предложения за бракуване на ненужни ма¬териали, както и за продажбата на излишните.
7. Изпълнява и други конкретно възложени задачи, свързани с длъжността.


. ОСНОВНИ ОТГОВОРНОСТИ, ПРИСЪЩИ ЗА ДЛЪЖНОСТТА
1. Отговаря за правилното съхраняване на храните и материалите.
2. Носи материална отговорност за констатирани липси на храни и материали.
 
 ОРГАНИЗАЦИОННИ ВРЪЗКИ И ВЗАИМООТНОШЕНИЯ
1.Длъжността е пряко подчинена на директора
2. При изпълнение на длъжността се осъществяват организа¬ционни връзки, и взаимоотношения с всички работници и служители и финансово-счетоводния отдел.
3. Осъществява контакти с ръководители и специалисти от други предприятия и организации по линия на осигуряване на не¬обходимите храни и материали.
 НЕОБХОДИМА КОМПЕТЕНТНОСТ ЗА ИЗПЪЛНЕНИЕ НА ДЛЪЖНОСТТА
1.Трябва да знае:
а) нормативните актове и вътрешните инструкции, свързани с получаването, заприходяването и отпускането на храни и матери¬али;
б) реда и изискванията за съхраняване на различните храни и материали;
в) нормативните изисквания за първичната счетоводна от¬четност;
г) компютърните и други автоматизирани системи за орга¬низацията на складовото стопанство.
V.ИЗИСКВАНИЯ ЗА ЗАЕМАНЕ НА ДЛЪЖНОСТТА
1. Образование: средно.
канцеларски принадлежност 

ПОМОЩНИК ВЪЗПИТАТЕЛ /С АНГАЖИМЕНТ ПРАНЕ, СУШЕНЕ И ГЛАДЕНЕ /- функции и задължения

1 Помощник-възпитателят с ангажимент пране, сушене и гладене осигурява
качествено и навременно изпиране, сушене и гладене на текущо пране в ДГ

2 Помощник -възпитателят с ангажимент пране,сушене и гладене е длъжен:

 -Да изпира  бельото на децата  само по термодезинфекционен  или химиотермодезинфеционен метод. Да суши и глади качествено прането в часовия график за пране и гладене.

- Да спазва инструкциите за работа с пералните, сушилните и гладачната / количество пране , прах , избор на програма за пералня и сушилня , работа с гладачна/ , противопожарните и правилата  за  безопасност.

ОГНЯР функции и задължения

Изпълняващият длъжността „огняр“ в детска градина отговаря за:

-Правилното използване и поддържането чисти и в изправност на средствата и техниката, с които работи;
-Да познава устройството и принципа на парните котли; съоръженията към тях и спомагателните повърхности за нагряване

-Да познава принципа на действие на контролно-измервателните прибори и правилата за ползването им

-Да познава основите на физиката, химията и материалознанието, отнасящи се до експлоатацията на парния котел

-Да е запознат със свойствата на въздуха, водата, водната пара и материалите, използвани в парокотелната техника, начините за осигуряване на необходимата тяга

-Да участва в приемането на нови производствени мощности и оборудване за експлоатация след проведен ремонт или монтаж.

-Да познава процеса на горене при различните видове горива

-Да анализира авариите и причините за престои и предлага мероприятия за ликвидирането им.

-Да владее начините за подготвяне и пускане на парните котли и помпи след монтаж, регулиране или почистване

-Отговаря за състоянието на действащите правила, норми и инструкции по монтажа, експлоатацията, ремонта и обслужването на парните котли.

-Да носи отговорност за настъпили вреди от престои поради технически и организационни причини, свързани с работата на парните котли.

-Да отговаря за безопасността на труда и противопожарната безопасност на парните котли.

-Да няма нанесени вреди, вследствие на нарушения на трудовата дисциплина;

-Да не поставя в опасност живота и здравето на децата и персонала;

-Да следи за точното изпълнение на предписанията на контролните органи.

-Носи отговорност за повереното му имущество - техника, инструменти и материали.

- Носи отговорност при установени липси на материали, поверени му във връзка с работата. По безопасност на труда:

- Работникът е длъжен да спазва утвърдените в предприятието правила за здравословни и безопасни условия на труд и правилата за противопожарна безопасност.
 Огнярът изпълнява и длъжността поддръжка – извършва текущи ремонти по групите и другите помещения в ДГ. Почиства двора и коси тревата. През зимните месеци изрива снега към входовете на детската градина . Редовно следи за комарниците по групите, проверява пейките и уредите на двора при констатирани проблеми ги отстранява или обезопасява.

Ако извършва заваръчни дейности спазва всички изисквания на правилника за противопожарна защита.

При работа или проверка на външни техници , работници или други присъства и следи движението им в обекта.

 Отключва главното табло и следи за проверка и ремонти.

Помага на помощния персонал при по- тежка работа.

Изпълнява задачи възложени му от директора.

ПРОЦЕДУРА

ЗА ПОДАВАНЕ, РАЗГЛЕЖДАНЕ И

РЕШАВАНЕ ЖАЛБИ И СИГНАЛИ

    Чл.1. Настоящата процедура регламентира реда за регистриране, разглеждане и произнасяне по постъпващи в ДГ “Приказен свят““ жалби и сигнали.

     Чл.2. Жалби и сигнали се подават в писмен или устен вид. Жалба или сигнали могат да се подават и по електронен път на електронната поща на детската градина. Всяка жалба и сигнал трябва да съдържа темата, по която се отправя искането, както и попълнено име, адрес и телефон за контакт на подателя. Към подадените предложения, жалби и сигнали могат да се прилагат копия на документи, свързани с описаната тема.

     Чл.3.  Не се разглеждат анонимни жалби и сигнали, или такива отнасящи се до нарушение, извършено преди повече от една /1/ година. Липсата на адрес и телефон за контакт на подателя също се счита за анонимна жалба или сигнал.

      Чл.4. Постъпилите писмени жалби и сигнали се внасят за входиране в канцеларията на ЗТС. Така входирани се описват и в Регистър за подадени жалби и сигнали.

     Чл.5. Регистърът съдържа пореден номер, входящ номер от дневника за входяща кореспонденция, дата на подаване, име на подателя и адрес за кореспонденция, резюме на жалбата или сигнала, краен срок за отговор, дата на изпращане на отговора до подателя, бележки.

     Чл.6. За подадените устно или по телефон жалби и сигнали се съставя Протокол от длъжностното лице, което ги е приело и се постъпва по реда на чл.4.

     Чл.7. Подадените жалби и сигнали се предоставят на директора на детската градина за предварителен преглед на документите и определяне дали предметът на документа е от компетентността на детската градина. Ако преценката е, че документът не е в правомощията на детската градина, същият се препраща по компетентност на съответното ведомство, като писмено се уведомява жалбоподателя за предприетите действия.

      Чл.8. Процедурата за разглеждане на жалба или сигнал започва с резолюция на директора на детската градина и назначаване на комисия, която да разгледа жалбата или сигнала по компетентност.

      Чл.9. За всеки конкретен случай на жалба или сигнал директорът назначава нова комисия.

      Чл.10. Комисията разглежда постъпилата жалба или сигнал и в 7 дневен срок изготвя писмен доклад, който предоставя при директора за входиране, заедно с всички събрани доказателства по случая. Когато за решението на конкретна жалба или сигнал е необходимо събиране на допълнителна информация по случая, което изисква повече технологично време/ в рамките на 30 дни/, подателят се уведомява писмено, като се излагат съответните мотиви.

      Чл.11. Директорът се произнася по доклада на комисията в 7 дневен срок от предаването му с мотивирано становище. Жалбоподателят се уведомява писмено за предприетите действия.

      Чл.12. Комисията на детската градина изпраща до подателя отговора на директора с писмо с обратна разписка.

     Чл.13. При постъпване на жалба или сигнал за дете в риск, директорът до един /1/ час подава устно сигнал за ситуацията до ОЗД, ДАЗД, РУ на МВР - гр. Своге и РУО –гр. София-област, а след това и писмено, чрез доклад.

      Чл.14. При постъпил сигнал или жалба срещу лице от персонала за насилие спрямо дете се действа по реда на настоящата процедура. На основание на чл. 193 от Кодекса на труда директорът изисква писмени обяснения и изслушва лицето. Комисията проверява посочените в сигнала факти и обстоятелства. При доказване на вината на работника/служителя се налага дисциплинарно наказание.

     Чл.15.. При особено тежки нарушения на трудовата дисциплина и установено насилие над дете работникът/служителят се отстранява от работа до изясняване на случая. 

     Чл.16. Когато фактите и обстоятелствата, посочени в жалбата бъдат потвърдени се вземат незабавни мерки за отстраняване на допуснатото нарушение. При доказване вината на лицето от персонала, следва дисциплинарно наказание.

      Чл.17.(ал.1).Производството по жалбите и сигналите приключва с отговора на директора.

      (ал.2).Когато има последващо отстраняване на констатирани нарушения – с изпълнението им и с нов отговор до жалбоподателя.

      Чл.18. При несъгласие с резултата от отговора по жалбата:

     (ал.1).Разглеждат се повторно постъпили жалби и сигнали само с посочени нови факти и обстоятелства. Отговора до жалбоподателя е само за новите твърдения.

      (ал.2) Не се разглеждат жалби и сигнали, подадени повторно по въпрос, по който има взето решение. Връща се отговор на подателя, като му се съобщават основанията за това.

     (ал.3) При несъгласие с резултата от работата по жалбата, жалбоподателя се обръща към по-висша институция за да обжалва решението.

      Чл.19. За всички предприети действия в хода на извършената проверка на жалба или сигнал, комисията води преписка, в която се съхраняват изисканите обяснения, протоколи от проведени срещи и взети решения, както и доклада до директора. Същите се архивират в отделна папка от домакина в детската градина за всяка жалба.

      Чл.20. При осъществяване на настоящата процедура стриктно се спазват изискванията на Административно-процесуалния кодекс, Закон за предучилищното и училищното образование и други нормативни документи.

      Чл.21. Документите по преписките, протоколите и докладите на комисията за разглеждане на жалбите и сигналите се архивират от училищната комисия по архивиране по реда за архивиране в ДГ “Приказен свят“ с. Церово. Приложения:

1. Протокол за регистриране на устни, в т.ч. подадени по телефон жалби и сигнали;

2. Регистър за предложения, жалби и сигнали.

ДЕТСКА ГРАДИНА „Приказен свят“

с. Церово

Вх. №...................................................

ПРОТОКОЛ

за регистриране на устни/ или по телефон/ жалби и сигнали

	№
	Данни на       подателя
	

	 1
	Име, презиме, фамилия
	

	 2
	Адрес за коресподенция
	

	 3
	Телефон, електронен адрес
	

	 4
	Описание на жалбата или сигнала
	

	 5
	Дата на приемане
	

	 6
	Час на приемане
	


Приел:

Длъжност:.....................................................................

Име, фамилия:...............................................................

Подпис:............................

ДЕТСКА ГРАДИНА „Приказен свят“

с. Церово

Регистър за подадени жалби и сигнали

	Пореден №
	Входящ номер от дневника за входяща коресподенция
	Дата на подаване
	Име и адрес на подателя
	Резюме на жалбата или сигнала
	Краен срок за отговор
	Дата за изпращане на отговора
	Бележки

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	


ОБЩИ ЗАДЪЛЖЕНИЯ НА ВСИЧКИ КАТЕГОРИИ ПЕРСОНАЛ

Всички работници и служители на ДГ ,,Приказен свят“ с. Церово са длъжни:

1.Да се явяват на време на работа и да бъдат на работното си място до края на работното време.

2.Да се явяват на работа в състояние, което им позволява да изпълняват възложените задачи й да не употребяват през работно време алкохол или друго упойващо вещество.
3.  Да използват  цялото  работно  време за изпълнение  на възложената работа.
4. Да изпълняват работата си в изискуемото се количество и качество.
5. Да   спазват   Правилника   за   БУВОТ,   Правилника   за вътрешния трудов ред и Правилника за дейността.
6. Да изпълняват законните нареждания на работодателя.
7. Да пазят грижливо имуществото, което им е поверено или с което са в досег.
8. Да   пазят   доброто   име   на  детската   градина,   да   не злоупотребяват с доверието на работодателя, както и да не разпространяват поверителни за него сведения.
9. Да   не   пречат   на   другите   служители   да   изпълняват трудовите си задължения.
10. Да съгласуват работата си с останалите служители и да и оказват    помощ    в     съответствие    с    указанията    на работодател
11. Да   изпълняват   и   всички   други   задължения,   които произтичат от нормативен акт, КТД, трудов договор и от характера на работата.
12.. Извършват   временно   друга  работа,   възложена   им   от работодателя или друго упълномощено от него лице.
13.Всеки  служител  е длъжен  да  поддържа  необходимите санитарно-хигиенни изисквания на работното си място, територия и поверени помещения. 
14. В  процеса на труда всички   служители  са длъжни да използват осигуреното работно облекло 
15. Да не оставят на достъпни за децата места опасни и вредни за   здравето    им    препарати,продукти,    консумативи    и материали. 

16. Да поддържат в изправност здравните си книжки.
17. Забраняват   се   всякакви   корекции   в   задължителните документации на детската градина водени от учители и домакин.
18..Всеки служител при отсъствие  по  болест е длъжен да уведоми директора. 

19. Разместване на деца и  персонал могат да се правят в интерес на работата и по преценка на работодателя, а при отсъствието му  от заместника му. 

20.За всяка промяна на смените  на работа,  служителите информират директора.
21. Неуведомяването на директора се счита за нарушение на трудовата дисциплина.
22.. За решаването на изключително спешни оперативни задачи да се търси съдействие от    ръководството  на детската градина.

23. Забранява се напускането на работните места за всички категории персонал и не уплътняването на работното време. 
24. Преди напускане на обекта всеки служител е длъжен да огледа МТБ, за изключи всички ел. уреди от електрозахранването, да затвори всички врати, прозорци и загаси осветителните тела, провери  чешмите и се подпише в режимната тетрадка.
25.Всички трябва да спазват и изпълняват  залегналото в “Добри хигиенни практики” 26.Задълженията за съдействие на всички работещи в детската градина, към социалната система,  които са регламентирани в Закона за закрила на детето, а именно:

,,Чл. 7. (1) Лице, на което стане известно, че дете се нуждае от закрила, е длъжно незабавно да уведоми Дирекция  ,,Социално подпомагане“, Държавната агенция за закрила на детето или Министерството на вътрешните работи.

(2) Същото задължение има и всяко лице, на което това е станало известно във връзка с упражняваната от него професия или дейност, дори и ако то е обвързано с професионална тайна“.

        С осигуряване на незабавна и адекватна закрила на децата, законодателят е предвидил санкция за неизпълнението на задължението за съдействие. Същото е регламентирано в чл. 45, ал. 11 от ЗЗД, като санкциите са „глоба от 1000 до 2000 лева за първо нарушение, а при повторно нарушение - с глоба от 2000 до 5000 лева, ако не подлежи на по-тежко административно показание по специален закон или деянието не съставлява престъпление".

 Преходни и заключителни разпоредби

§1. Този Правилник се издава на основание §8 от преходните и заключителни разпоредби на ППЗНП, в съответствие със ЗНП и чл.181 от КТ.

§2. Настоящият Правилник е приет на заседание на педагогически съвет проведен на 15.09.26г.  Протокол № 1 /, влиза в сила от деня на приемането му, валиден е за срок от една година и отменя действащия до тази дата Правилник. Правилникът става задължителен документ за всички служители и работници в детското заведение, независимо дали членуват в синдикат и урежда въпросите за организацията, управлението и самоуправлението.

§3. Щатният персонал има право да прави писмени предложения за изменения на Правилника, адресирани до Директора. Предложенията се разглеждат от определена със заповед от Директора комисия в едноседмичен срок, ако те са подкрепени поне от 1/3 от щатния персонал.

§4. Директорът може да издава заповеди, с които да регламентира неуредени с този Правилник или с други нормативни документи въпроси.

§5. Директорът може да отменя издадени от него заповеди, поради отпадане на основанието, на което са издадени, или по други съображения.

§6. Директорът запознава щатния персонал с Правилника в тридневен срок след влизането му в сила. Всеки нов служител постъпва на работа след запознаване с Правилника и се подписва за това.

§7, Копие от Правилника се съхранява от Директора на детското заведение - подписан от всички 
 Подписи на персонала и родителите:
2

